لاوروف:

واشنگٹن مذاکرات کی راہ میں رکاوٹ ڈالنے سے جوہری معاہدے پر اضافی شرایط عائد کرنے کی کوشش کر رہا ہے

روسی وزیر خارجہ "سرگئی لاوروف" نے کہا ہے کہ واشنگٹن مذاکرات کی راہ میں رکاوٹیں حائل کرنے سے سے جوہری معاہدے پر اضافی شرایط عائد کرنے کی کوشش کر رہا ہے۔

خبر کا کوڈ: 5500

تاریخ: 01 June 2022 - 15:30

مقدس دفاع نیوز ایجنسی لاوروف نے منامہ میں اپنے بحرینی ہم منصب "عبدالطیف بن راشد" سے حالیہ گفتگو کے بعد کہا کہ واشنگٹن ایران کے جوہری مذاکرات میں چند اضافی شقیں شامل کرنے کی کوشش کر رہا ہے اس لیے وہ ویانا مذاکرات کی پیش رفت کی راہ میں رکاوٹ ڈالتا ہے۔

سینئر روسی سفارت کار نے کہا کہ امریکہ کا مقصد، جوہری معاہدے میں چند مزید شقیں شامل کرنے کی کوشش اور اس طرح اس معاہدے کے مرکزی مسودے اور اس کے متن میں تبدیلیاں کرنا ہے، جب کہ (اس متن کو) اقوام متحدہ کی سلامتی کونسل نے بھی منظوری دے دی ہے۔

لاوروف کے مطابق، ماسکو حذف اور اضافے کے بغیر "جامع مشترکہ ایکشن پلان" کو بحال کرنے کا مقصد حاصل کرتا رہے گا۔

نیز ویانا کی بین الاقوامی تنظیموں میں تعینات روس کے ایلچی "میخائل اولیانوف" نے منگل کو ایک ٹوئٹر پیغام میں ویانا میں جوہری معاہدے پر مذاکرات کے عمل میں ایران کی لچک کا ذکر کرتے ہوئے انہوں نے کہا کہ گیند واشنگٹن کے کورٹ میں ہے۔

انہوں نے حتمی معاہدے تک پہنچنے کے لیے امریکی تعاون کا مطالبہ کرتے ہوئے کہا کہ  جوہری معاہدے پر ویانا مذاکرات 10 مارچ سے آج تک معطل ہیں۔

انہوں نے مزید کہا کہ میڈیا رپورٹس کے مطابق، یورپی یونین کے رابطہ کار "انریکہ مورا" کے حالیہ دورہ تہران کے دوران، ایرانیوں نے لچک کا مظاہرہ کیا اور اب وہ امریکہ کی جانب سے جواب کا انتظار کر رہے ہیں۔